Source: http://obcan.hlohovec.sk/vseobecne-zavazne-nariadenia.phtml?id_kat_for_menu=16074&module_action__254455__id_vzn=9167
Timestamp: 2019-09-16 05:20:14+00:00

Document:
Schválené: 12.4.2012
Účinnosť: 1.5.2012
Platné do: 14.5.2018
Nahradené: 216/2018
Mestské zastupiteľstvo mesta Hlohovec na základe samosprávnej pôsobnosti podľa § 4 ods. 1 a § 6 ods. 1 zákona č. 369/1990 Zb. o obecnom zriadení v znení neskorších predpisov (ďalej len „zákon o obecnom zriadení“) a na základe ustanovení § 72 ods. 2 a § 80 písm. e) bod 2 zákona NR SR č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov (ďalej len „zákon o sociálnych službách“) vydáva toto
Všeobecne záväzné nariadenie mesta Hlohovec č. 123/2012
o úhradách za sociálnu službu poskytovanú v Harmonii – Zariadení pre seniorov, Hlohovec
Toto všeobecne záväzné nariadenie mesta Hlohovec (ďalej len ,,VZN“) upravuje podmienky a podrobnosti o spôsobe určenia úhrady a výške úhrady za poskytovanú sociálnu službu v Harmonii – ZpS.
Úhrady za sociálne služby v Harmonii – ZpS
1. Prijímateľ sociálnej služby je povinný platiť úhradu za sociálnu službu v sume určenej poskytovateľom sociálnej služby v súlade s týmto VZN.
2. Suma úhrady za sociálne služby sa rovná súčtu úhrad za odborné, obslužné a ostatné činnosti.
3. Prijímateľ sociálnej služby je povinný platiť úhradu za tieto činnosti:
a) odborné činnosti - pomoc pri odkázanosti na pomoc inej fyzickej osoby,
b) obslužné činnosti - ubytovanie
- upratovanie, pranie, žehlenie a údržba bielizne
4. Výška úhrady za pomoc pri odkázanosti na pomoc inej fyzickej osoby je stanovená podľa stupňa odkázanosti:
IV. stupeň odkázanosti ( 6 – 8 hodín) suma úhrady 2,60 € /deň
V. stupeň odkázanosti (8 – 12 hodín) suma úhrady 4,00 € /deň
VI. stupeň odkázanosti (nad 12 hodín) suma úhrady 5,00 € /deň
Úhrada za ubytovanie v Harmonii – ZpS
1. Za ubytovanie prijímateľa sociálnej služby v Harmonii - ZpS sa považuje poskytovanie bývania v obytnej miestnosti alebo v jej časti s príslušenstvom, užívanie prevádzkového zariadenia obytnej miestnosti a príslušenstva obytnej miestnosti a užívanie vybavenia obytnej miestnosti aj s príslušenstvom a spoločných priestorov a poskytovanie vecných plnení spojených s ubytovaním.
2. Príslušenstvom obytnej miestnosti sa rozumie: predsieň, kuchynský kút, WC s kúpeľňou (sprchovacím kútom).
3. Prevádzkovým zariadením obytnej miestnosti a prevádzkovým zariadením príslušenstva obytnej miestnosti sa rozumie najmä: rozvod elektrickej energie, rozvod plynu, rozvod tepla, odvádzanie odpadových vôd a hygienické zariadenia.
4. Vybavením obytnej miestnosti sa rozumie najmä: lôžko, stôl (stolík), stolička (kreslo), skriňa, svietidlo, záclona.
5. Vybavením príslušenstva obytnej miestnosti sa rozumie najmä: svietidlo, kuchynská linka, zrkadlo, skrinka, umývadlo, záchodová misa, sprchový kút.
6. Spoločnými priestormi sa rozumie najmä: spoločenská miestnosť, jedáleň, chodba, schodisko.
7. Vybavením spoločných priestorov sa rozumie najmä: stôl, stolička, kreslo, skriňa, záclona, televízie, rozhlas, svietidlá.
8. Vecnými plneniami spojenými s bývaním sa rozumie najmä: vykurovanie, dodávka teplej vody, upratovanie spoločných priestorov, dodávka elektrickej energie, dodávka vody, odvádzanie odpadových vôd, osvetlenie, odvoz odpadu, vybavenie zariadenia spoločnou televíznou anténou.
9. Výška úhrady za ubytovanie prijímateľa sociálnej služby v Harmonii – ZpS na deň je nasledovná:
a) V podmienkach Harmonie – ZpS sú rozdielne úhrady za bývanie z dôvodovu umiestnenia prijímateľov sociálnej služby v troch budovách:
Budova Plocha spojená
s bývaním Počet prijímateľov Výška den.
sadz./1m² Výška úhrady
Hollého 7 525 m² : 36 X 0,20 = 2,91 €
R. Dilonga 2 333,5 m² : 19 X 0,20 = 3,51 €
Pribinova 22 261 m² : 15 X 0,20 = 3,48 €
b) Výška úhrady na deň a jedného prijímateľa sociálnej služby sa zvýši:
­o 0,10 €, ak podlahová plocha obytnej miestnosti na 1 prijímateľa je do 8m².Toto zvýšenie sa týka 65-tich prijímateľov soc. služby.
o 0,20 €, ak podlahová plocha obytnej miestnosti na 1 prijímateľa je nad 8m².Totozvýšenie sa týka 4-och prijímateľov soc. služby.
­o 0,40 €, ak prijímateľ sociálnej služby užíva samostatnú izbu. Toto zvýšeniesa týka 1 prijímateľa soc. služby na ul. R. Dilonga č. 2.
V tejto sadzbe sú zahrnuté výdavky za užívanie podlahovej plochy obytnej miestnosti, príslušenstva, spoločných priestorov, prevádzkového zariadenia obytnej miestnosti a príslušenstva, spoločných priestorov a vecné plnenia spojené s bývaním.
Úhrada za stravovanie a ostatné obslužné činnosti v Harmonii - ZpS
1. Výška úhrady za stravovanie v Harmonii – ZpS je určená z počtu odoberaných jedál zodpovedajúcim celodennému racionálnemu stravovaniu, na deň a na prijímateľa sociálnej služby je 4,68 € (2,57 € - náklady na suroviny, 2,11 € - režijné náklady).
2. Výška úhrady za stravovanie na deň pre prijímateľa sociálnej služby v Harmonii - ZpS, ktorému sa poskytuje diabetická strava je 5,08 € (2,79 € - náklady na suroviny, 2,28 € -režijné náklady).
3. Pri celodennom stravovaní sa z úhrady za stravovanie počíta:
a. pri racionálnej strave, šetriacej a neslanej diéte (D 3) na:
raňajky 12 %
desiata 9 %
obed 42 %
olovrant 9 %
večera 28 %
b. pri diabetickej strave (D 9) na:
raňajky 11 %
desiata 8 %
olovrant 8 %
večera 1. 25 %
večera 2. 6 %
4. Prijímateľovi sociálnej služby v Harmonii – ZpS sa vráti pomerná časť zo zaplatenej úhrady za stravovanie za dni prerušenia poskytovania sociálnej služby v Harmonii a za včas odhlásené a neodobraté jedlá a to najneskôr do konca nasledujúceho kalendárneho mesiaca.
5. Stravovanie možno poskytnúť so súhlasom riaditeľa Harmonie – ZpS aj ďalším osobám, ktoré sú prijímateľmi sociálnej služby, ale nie sú umiestnení v Harmonii – ZpS, (napr. opatrovateľská služba a pod.), ak to umožňujú prevádzkové podmienky, nebránia tomu hygienické, epidemiologické a bezpečnostné dôvody a nezhorší sa tým úroveň stravovania prijímateľov sociálnej služby v Harmonii - ZpS.
6. Výška úhrady za upratovanie, pranie, žehlenie a údržbu bielizne je 0,90€/deň.
7. Výška úhrady za iné činnosti:
a. Dohľad – 1 sprievod klienta 1,70 €
b. Používanie vlastných elektrospotrebičov:
­ - televízor/mesiac 3,00 €
­ - varná kanvica/mesiac 1,50 €
­ - rádio na el. sieť/mesiac 2,00 €
­ - chladnička / mesiac 2,70 €
­ - elektrický varič/mesiac 1,50 €
c. Nákup potravín a iných potrieb/úkon 1,00 €
d. Výška úhrady za odborné a obslužné činnosti poskytované v Harmonii - ZpS sa v kalendárnom mesiaci určuje ako 30 - násobok dennej úhrady pri poskytovaní celoročnej pobytovej služby.
e. Prijímateľ sociálnej služby v Harmonii - ZpS neplatí úhradu za odborné obslužné a ďalšie činnosti v čase jeho neprítomnosti, okrem úhrady za ubytovanie, ak voľné miesto nie je na prechodný čas obsadené inou fyzickou osobou a prijímateľ a poskytovateľ sociálnej služby sa nedohodnú inak. Za deň neprítomnosti prijímateľa sociálnej služby v Harmonii - ZpS sa považuje každý deň, počas ktorého sa prijímateľ sociálnej služby v Harmonii - ZpS nezdržuje celých 24 hodín.
8. Prijímateľovi sociálnej služby, ktorý bol umiestnený v Harmonii - ZpS do 29.2.2012 a nespĺňa podmienky odkázanosti na poskytovanie sociálnej služby, bude úhrada za poskytované sociálne služby určená minimálne podľa stupňa odkázanosti IV.
9. Prijímateľovi sociálnej služby, ktorý bude žiadať o umiestnenie v Harmonii - ZpS z iných vážnych dôvodov v zmysle § 35 ods. 1 písm. b) zákona o sociálnych službách a nebude mať stupeň odkázanosti IV. – VI., bude úhrada za poskytovanú sociálnu službu určená podľa článku 2 tohto VZN.
Ruší sa VZN mesta Hlohovec č. 110/2009 o poskytovaní sociálnych služieb v Harmonii – Zariadení pre seniorov, Hlohovec.
1. Toto VZN bolo schválené Mestským zastupiteľstvom v Hlohovci dňa 12.04.2012.
2. Toto VZN nadobúda účinnosť dňa 1.5.2012.
Vyvesené: 13.04.2012
Dodatok č. 1 k Všeobecne záväznému nariadeniu mesta Hlohovec č. 123/2012
Mestské zastupiteľstvo mesta Hlohovec na základe samosprávnej pôsobnosti podľa § 4 ods. 1 a § 6 ods. 1 zákona č. 369/1990 Zb. o obecnom zriadení v znení neskorších predpisov (ďalej len „zákon o obecnom zriadení“) a na základe ustanovení § 72 ods. 2 a § 80 písm. e) bod 2 zákona NR SR č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov (ďalej len „zákon o sociálnych službách“) vydáva tento
k Všeobecne záväznému nariadeniu mesta Hlohovec č. 123/2012
Všeobecne záväzné nariadenie mesta Hlohovec č. 123/2012 o úhradách za sociálnu službu poskytovanú v Harmonii – Zariadení pre seniorov, Hlohovec (ďalej len ,,VZN“) sa mení a dopĺňa nasledovne:
V čl. 3 bod 9 sa písmeno a) a písmeno b) nahrádzajú novým znením:
„a) V podmienkach Harmonie – ZpS sú rozdielne úhrady za bývanie z dôvodov umiestnenia prijímateľov sociálnej služby v dvoch budovách:
Podzámska č.16 587 m² : 34 X 0,20 = 3,45 €
- o 0,10 €, ak podlahová plocha obytnej miestnosti na 1 prijímateľa je do 8 m². Toto zvýšenie sa týka 47 - prijímateľov sociálnej služby, ďalej len PSS,
- o 0,20 €, ak podlahová plocha obytnej miestnosti na 1 prijímateľa je nad 8 m². Toto zvýšenie sa týka 17 - PSS na ul. Podzámska 16,
- o 0,40 €, ak prijímateľ sociálnej služby užíva samostatnú izbu a podlahová plocha obytnej miestnosti je do 8 m². Toto zvýšenie sa týka 1 - PSS na ul. Podzámska č. 16,
- o 0,50 €, ak prijímateľ sociálnej služby užíva samostatnú izbu a podlahová plocha obytnej miestnosti je nad 8 m². Toto zvýšenie sa týka 5 - PSS na ul. Podzámska č. 16,
V tejto sadzbe sú zahrnuté výdavky za užívanie podlahovej plochy obytnej miestnosti, príslušenstva, spoločných priestorov, prevádzkového zariadenia obytnej miestnosti a príslušenstva, spoločných priestorov a vecné plnenia spojené s bývaním.“
1. Tento dodatok č.1 k VZN č. 123/2012 bol schválený Mestským zastupiteľstvom v Hlohovci dňa 12.12.2013.
2. Tento dodatok nadobúda účinnosť dňa 1.1.2014.
Zverejnené 13.4.2012 -mg-
Aktualizované 30.4.2018 -mm-
CMS systém (redakčný) systém WEBY PORTÁL, mapa stránky web portál, webhosting, WEBY HOSTING, domény, registrácia domény spoločnosti WEBY GROUP, s.r.o., technický prevádzkovateľ - kontakt, 16.09.2019 07:20:14
6844201

References: § 4
 § 6
 § 72
 § 80
 § 35
 § 4
 § 6
 § 72
 § 80
 čl. 3